***INFORME DE L’ESTUDIANT SOBRE LES PRÀCTIQUES TUTELADES (18+6)***

Els estudiants haureu de realitzar un informe final de la vostra estança a l’entitat col·laboradora seguint les pautes següents i les indicacions específiques del vostre tutor/a de la FOOT. L’informe ha de ser clar, concís, escrit amb vocabulari apropiat (sense termes col·loquials o anglicismes) i lliure de faltes d’ortografia, sintaxi i plagis. Escriviu-lo amb lletra Arial 11 punts amb interlineat de 1.15 punts, amb marges normals, text justificat i en format A4.

|  |
| --- |
| Model de portada  P:\FOTOS imatges logos\Logos_FOOT\FOOT Positiu p3005\FOOT-positiu-p3005.png  **Informe final de pràctiques**  Empresa, institució o entitat on s’han realitzat les pràctiques  Període de realització: del dd/mm/aaaa al dd/mm/aaaa  Nom i cognoms de el/l’estudiant  Signatura  Supervisat per:  Nom del tutor/a de l’entitat col·laboradora  Facultat d’Òptica i Optometria de la UPC- Barcelona Tech  Terrassa, .. de ..... de 201x |

**Apartats de l’informe**

1. **Introducció**
2. **L’entorn de treball**

* Detalleu les responsabilitats que se us han assignat i/o delegat durant la vostra estada a cada entitat.
* Assenyaleu si el suport que heu rebut de cadascuna de les entitats per a realitzar-les ha estat l’adequat.

1. **Aspectes tècnics de l’estada de pràctiques**

* Descriviu concretament i detallada els aspectes tècnics de les tasques i projectes que heu desenvolupat a cada entitat d’acollida.
* Esmenteu si les tasques que se us han assignat s’han correspost amb les que s’havien descrit als projectes formatius inicials. En cas contrari, indiqueu-ne els motius.
* Assenyaleu els problemes que se us han plantejat i el procediment que heu seguit per a la seva resolució.
* Esmenteu els reptes professionals amb què us heu trobat.

1. **Experiència adquirida**
2. **Experiència de les pràctiques**

Identifiqueu les aportacions que, en matèria d’aprenentatge, han suposat per a vosaltres les pràctiques, tant des del punt de vista humà com professional: coneixements i competències adquirits, principals reptes als que us heu enfrontat, punts forts i punts a millorar.

1. **Contribució**

* Descriviu la vostra contribució a cada entitat, així com l’impacte de la vostra tasca sobre el departament o el projecte desenvolupat.
* Valoreu la qualitat del treball que heu realitzat.
* Exposeu detalladament alguna tasca que hagueu desenvolupat en alguna de les entitats. Pot ser la descripció d’un cas clínic, la resolució d’algun problema tècnic o qualsevol altre aspecte del qual pugueu aportar dades concretes.

1. **Formació**

* Valoreu les tasques desenvolupades durant les pràctiques amb els coneixements i competències adquirits en relació als vostres estudis universitaris.
* Valoreu la formació prèvia a la realització de les pràctiques en les següents àrees temàtiques: Optometria, Contactologia, Adaptació d’ulleres, Taller, Comunicació amb el pacient, Gestió de l’establiment, Patologia ocular, Tècniques de diagnòstic avançat, Cirurgia refractiva. Si escau, feu-nos suggeriments per a millorar els continguts del vostre programa d’estudis.

1. **Conclusions i recomanacions**

* Valoreu globalment si el desenvolupament de les pràctiques ha estat positiu.
* Indiqueu si penseu que la vostra preparació per a les pràctiques ha estat adequada. Si la vostra resposta és negativa, esmenteu què es podria fer abans per a preparar-vos millor. Així mateix, si penseu que es podria fer quelcom per tal de facilitar-vos la tasca durant les pràctiques, comenteu-ho. Feu-nos suggeriments en vista a la millora.